మిట్టే జలపాతం

మిట్టే జలపాతం తెలంగాణ రాష్ట్రం, కొమరంభీం జిల్లా ఆసిఫాబాద్ జిల్లా, 
లింగాపూర్ మండలం
మండంలోని పిట్టగూడ శివారులో ఉంది. దీనిని సప్తగుండాల జలపాతం అని కూడా అంటారు.మిట్టే అంటే గోండి భాషలో పాదము అని అర్థం. ఇచ్చట ఆదివాసులు భీముని పాదాన్ని పూజిస్తారు.

 ఉనికి 
ఈ జలపాతం  కుమ్రంభీంఆసిఫాబాద్ జిల్లా లింగాపూర్ మండలానికి ఉత్తరాన దట్టమైన అటవీ ప్రాంతంలో పిట్టగూడ గ్రామం నుండి సుమారు రెండు నుండి మూడు కి.మీ దూరంలోఉంది. ఇది 
కవ్వాల్ వన్యప్రాణుల అభయారణ్యం
శివారులో వస్తుంది. రాష్ట్ర రాజధాని  హైదరాబాదు నుండి 354 కి.మీ దూరం,జిల్లా కేంద్రం నుండి వంద కి.మీ దూరంలో ఆదిలాబాద్ నుండి  ఆసిఫాబాద్ పోయో మార్గం లేదులో 
జైనూర్ మండలం
కేంద్రం నుండి ఇరువై కి.మీ దూరంలో ఉంటుంది.

 విశేషాలు 
ఈ మిట్టే జలపాతంను సప్తగుండాల జలపాతం అని కూడా పేరుంది. వర్షాకాలంలో ఏడు వాగులు ఒకే చోట కలిసి నీటి ప్రవాహం ఉదృక్తి వల్ల నీరు  గుండ్రంగా తిరుగుతు సుమారు వంద మీటర్ల ఎత్తు నుండి క్రిందికి పడుతుంది.  ఏడు సుడిగుండాలు ఒకే చోట కలవడం వల్ల దీనిని సప్తగుండాలు అంటారు.ఈ సప్త గుండాల జలపాతాన్ని జాడ్బ,హిర్బ,బాజీ,బానా,మోకాశి,కొస్బ,భీమా ఇలా ఏడు దేవుళ్ళ పేర్లు పెట్టారని ఆ ప్రాంతంలో నివసించే ఆదివాసీ పెద్దలు చెపుతుంటారు.ఈ ఏడు దేవుళ్ళు భూరా భగత్,కోత్మా బాయి కొడుకులు అని భీమా ఇతిహాసం అనే పుస్తకంలో ఏడు అన్నదమ్ములు వాళ్ళ ఐదుగురు చెల్లెలు ఉన్నాయని చరిత్రవలన తెలుస్తుంది.

మిట్టే జలపాతం నుండి జంగుబాయి పుణ్యక్షేత్రం వరకు సొరంగం ఉండేదని ఈ సొరంగం నుండే భీమాల్ దేవుని రాకపోకలు ఉండేదని అందుకే అచ్చట ఉండే భీమాల్ దేవుడు పాదాలకు,భీమాల్ పేన్ విగ్రహాన్ని ఆదివాసులు తమ ఆరాధ్య దైవంగా భావించి ప్రతి సంవత్సరం భీముని ఉత్సవాలు ప్రతి గూడల్లో జరుపు
కుంటారు ఈ జలపాతం వర్షాకాలంలో అనగా జూలై, ఆగష్టు నెలలో కురిసే వర్షాలకు ఉప్పొంగుతు స్థానికులకు పర్యాటకులను ఆకర్షిస్తుంది.సహజ సిధ్ధంగా ఏర్పడిన ఈ జలపాతం అద్భుతమైన అందాలతో చూపరులను ఆకట్టుకుంటుంది.జలపాతం చుట్టు అందమైన రాతి పలకలు మధ్యలో అందమైన అకుపచ్చని చెట్లు ప్రకృతి ప్రేమికులను ఆకర్షిస్తుంది.ఈ మిట్టే జలపాతాన్ని కొమురం భీమ్ ఆసిఫాబాద్ జిల్లాలో అత్యుత్తమ పర్యాటక ప్రదేశంలో ఒకటిగా చెప్పుకోవచ్చు.

 మూలాలు 

వర్గం:జలపాతాలు
వర్గం:తెలంగాణ పర్యాటక ప్రదేశాలు
వర్గం:పర్యాటక ప్రదేశాలు
వర్గం:తెలంగాణ జలపాతాలు